Imtella' Settembru 4, 2021 Rapport: Francesca Attard Ġnien fi Pjazza Patri Redent Gauci fil-Fgura ngħata dehra ġdida b'investiment ta' madwar €40,000 mill-Kunsill Lokali. Bħala parti mix-xogħol ta' tisbiħ, ġew stallati bankijiet, kameras tas-sigurtà u art tal-lasktu. Ambjent Malta tat il-kontribut tagħha f'dan il-proġett bit-tħawwil ta' 200 siġra u arbuxell minħabba l-ħtieġa ta' ambjent aktar ħadrani fiż-żoni urbani. Fl-inawgurazzjoni, il-Ministru għall-Ambjent Aaron Farrugia ħeġġeġ aktar kunsilli lokali jidħlu għal proġetti bħal dawn, li jtejbu l-ambjent urban u l-kwalità tal-ħajja tan-nies. Il-Ministru għall-Gvern Lokali José Herrera saħaq fuq l-importanza ta' proġetti simili li qal huma meħtieġa għall-benesseri tal-komunità.